Oʻtkir Yusupov. Oʻtkir Yusupov (; 1991-yil 4-yanvar, Sayram, Qozogʻiston) – oʻzbekistonlik futbolchi, Xuzistonning „Foolad“ klubi va Oʻzbekiston milliy terma jamoasi darvozaboni. Oʻtkir uygʻur millatidan. Futbolchilik faoliyati. U kattalar futbolidagi debyutini 2012-yilda „Mashʼal“ klubi safida oʻtkazgan va u yerda ikki mavsum oʻtkazib, 4 ta chempionat oʻyinida qatnashgan. „Nasaf“ klubi murabbiylar shtabining eʼtiboriga ega boʻlib, u 2014-yilda jamoaga kelib qoʻshildi. Futbolchilik faoliyatining keyingi ikki mavsumini Qarshi shahri jamoasida oʻtkazgan. 2016-yilda „Neftchi“ (Fargʻona) klubi bilan shartnoma imzolagan va futbolchilik faoliyatining keyingi ikki yilini Fargʻona jamoasi tarkibida oʻtkazgan. „Qoʻqon 1912“ jamoasi safiga 2018-yilda qoʻshilgan. Bir mavsum davomida Qoʻqon jamoasida 32 ta oʻyinda ishtirok etgan. 2019-yilning 24-yanvar kuni u Namanganning „Navbahor“ jamoasi bilan shartnoma imzolagan. 2024-yil 26-iyulda Eron Fors koʻrfazi Pro ligasi ishtirokchisi, Xuzistonning „Foolad“ jamoasiga 300 ming yevroga transfer qilingani eʼlon qilingan. Xalqaro faoliyati. 2018-yilning 16-oktyabr kuni Oʻzbekiston milliy terma jamoasi safida Qatar terma jamoasiga qarshi oʻrtoqlik uchrashuvida debyut uchrashuvini oʻtkazgan. Yusupov Oʻzbekiston terma jamoasining 2019-yilda Birlashgan Arab Amirliklarida boʻlib oʻtgan Osiyo Kubogi qaydnomasiga kiritilgan. 2023-yilgi Qatarda oʻtkazilgan AFC Osiyo kubogida asosiy darvozabon sifatida ishtirok etgan va 5 ta oʻyinda oʻynagan. Karyera statistikasi. Xalqaro. "2023-yil 11-oktyabr holatiga koʻra" Mukofotlari. 2025-yil 6-iyunda Oʻzbekiston iftixori faxriy unvoni bilan taqdirlangan.